nvidia/miracl-vision huggingface dataset:
Isaak II Angelos

Isaak II Angelos (1156–1204) oli Angelos-sukuinen Bysantin keisari vuosina 1185–1195 ja uudelleen vuosina 1203–1204. Hänen hallituskaudellaan valtakunnan ongelmat kärjistyivät ja keskusvallan heikkeneminen kiihtyi. Isaak julistettiin keisariksi Andronikos I Komnenoksen hirmuvallan jälkeen vuonna 1185. Hänen valtakautensa alkoi lupaavasti sillä että hän löi normannit Sisiliassa. Toisaalla hänellä ei ollut yhtä paljon onnea. Kypros riistäytyi valtakunnan hallinnasta Isaak Komnenoksen johdolla. Vuonna 1186 bulgaarit ja serbit kapinoivat koventuneen verotuksen johdosta. Seuraavana vuonna kapinallisia vastaan lähetetty Aleksis Branas petti keisarin ja yritti vallata Konstantinopolin, mutta hänen lyötiin. Bulgaarit irrottautuivat Bysantista ja perustivat uudelleen Bulgarian valtakunnan. Vuonna 1189 keisari Fredrik I Barbarossa pyysi lupaa viedä kolmannen ristiretken joukot valtakunnan maiden läpi Pyhään maahan. Lupa annettiin, ja ristiretkeläiset kohtelivat Bysanttia kuin valloitettua maata ryöstäen, raiskaten ja hävittäen. Kun Isaak oli sotaretkellä vuonna 1195 hänen vanhempi veljensä Aleksios julistautui keisariksi
Merjan kieli

Merjan kieli oli suomalais-ugrilaiseen kieliryhmään kuulunut kieli. Merjalaiset, jotka tuhat vuotta sitten asuivat nykyisen Moskovan tienoilla, sulautuivat jo 1500-luvulla slaaveihin ja omaksuivat heidän kielensä. Joidenkin lähteiden mukaan merjaa puhuttiin vielä 1700-luvulla nykyisten Ivanovon, Kostroman ja Jaroslavlin seuduilla. Tästä kuitenkaan ei ole pitäviä todisteita. Merja, kuten myös sukukieli muroma kokivat saman kohtalon slaavien ekspansion aikoihin 1000–1200-luvuilta lähtien. Myös metserä, jota eräät tutkijat pitävät merjan ja muroman läheisenä sukukielenä, sammui tuolloin. Vaikka kielellisesti nämä kansat ovatkin sulautuneet jo täysin venäläisiin, on heistä jäänyt muistoksi lukuisia paikannimiä. Esimerkkeinä näistä nimistä on esitetty Moskvajoki eli Moskova ('moskainen'), Volga ('valkoinen') ja Seliger-järvi ('selät'). Volga- ja Moskvajoen etymologioista on tosin muitakin teorioita.lähde? Pauli Rahkonen esitti vuonna 2013 väitöskirjassaan, että merja ja muroma ovat toistensa läheisiä sukukieliä, kenties jopa toistensa murteita. Hän katsoo, että pohjoisessa merjan puhuma-alue ulottui nykyisen Vologdan alueen (oblastin) länsiosiin. Merjaa muistuttavaa kieltä puhuttiin hänen mukaansa myös Moskovan seuduilla
Skagerrakin taistelu

Skagerrakin taistelu (saks. Skagerrakschlacht, engl. Battle of Jutland) oli ensimmäisen maailmansodan laajin meritaistelu. Se oli myös sodan ainoa taistelu, jossa käytettiin taistelulaivoja täysimittaiseen sodankäyntiin toisiaan vastaan. Taistelu käytiin Pohjanmerellä Skagerrakin salmen suulla Jyllannin länsipuolella yhden vuorokauden aikana alkaen 31. toukokuuta 1916. Siihen osallistuivat Saksan avomerilaivasto (Hochseeflotte, 99 alusta) amiraali Reinhard Scheerin johdolla ja Britannian taistelulaivasto (Grand Fleet, 151 alusta) laivastoamiraali Sir John Jellicoen johdolla. Taistelun taustalla oli saksalaisten suunnitelma, jolla yritettiin houkutella brittiläinen taisteluristeilijäosasto Saksan laivaston sukellusveneiden ja päävoimien tuhottavaksi. Seurauksena kuitenkin oli Grand Fleetin ja Hochseeflotten päävoimien yhteenotto. Molemmat osapuolet väittivät voittaneensa taistelun. Britit menettivät selvästi enemmän laivoja ja miehiä, mutta saksalaisten harhautussuunnitelma epäonnistui. Taistelu päättyi saksalaisten perääntymiseen brittien ylivoiman tieltä
Meštšeran kieli

Meštšeran kieli on muinaisten meštšeralaisten puhuma kuollut suomalais-ugrilainen kieli. Sen puhujat asuivat Keski-Venäjällä sijaitsevalla Meštšoran alangolla. Kielestä ei ole säilynyt muistiinmerkintöjä. Sen on arveltu olleen sukua mordvalaisille kielille. Okajoen seudun paikannimistössä on mahdollisesti meštšeran kieleen palautuvia aineksia. Meštšeralaiset sulautuivat venäläisiin ja tataareihin viimeistään 1600-luvulla ja samalla myös kieli sammui. Pauli Rahkonen esitti vuonna 2013 julkaistussa väitöskirjassaan arkeologisiin todisteisiin ja vesistöjen paikannimiin pohjautuen, että meštšeran kieli kuului mitä todennäköisimmin suomalais-ugrilaisten kielten joukossa permiläisiin kieliin.
Kiekko-Espoo

Kiekko-Espoo on espoolainen vuonna 1984 perustettu jääkiekkoseura, jonka miesten edustusjoukkue pelaa kaudella 2024–2025 SM-liigassa ja naisten edustusjoukkue Auroraliigassa. Kiekko-Espoo järjestää myös paljon junioritoimintaa ja se on Suomen suurin jääurheiluun keskittyvä urheiluseura. Kiekko-Espoo toimi vuosina 1998–2016 nimellä Espoo Blues. Blues saavutti kaksi SM-hopeaa, mutta ajautui konkurssiin vuonna 2016. Nykyisen Kiekko-Espoon pohjaksi perustettiin vuonna 2017 Kiekko-Espoo ry, jonka muodostivat Espoon Kiekkoseuran ja Espoon Palloseuran juniorit. Seuran edustusjoukkueen toiminta käynnistyi Suomi-sarjassa kaudella 2018–2019. Seuran miesten edustusjoukkue nousi jääkiekkoliiton kabinettipäätöksellä Mestikseen kaudeksi 2020–2021. Mestiksessä seura saavutti yhden mestaruuden, yhden hopean ja yhden pronssin. Vuonna 2023 seura jätti lisenssihakemuksen SM-liigaan, joka hyväksyttiin, ja siten Kiekko-Espoon miesten edustusjoukkue pelaa SM-liigaa kaudella 2024–25. Se on ensimmäinen uusi joukkue SM-liigassa sitten vuoden 2016. Kiekko-Espoon miesten edustusjoukkue pelaa kotiottelunsa Espoon Tapiolassa sijaitsevalla 6982-paikkaisella Espoo Metro Areenalla. Katso myös: Espoon Bluesin historia Divisioonakarsinnoissa jaossa oli liigaannousijoiden tilalle kaksi uutta paikkaa
Montreal Canadiens

Montreal Canadiens (ransk. Canadiens de Montréal, virallisesti Club de hockey Canadien) on kanadalainen ammattilaistason jääkiekkoseura, jonka kotikaupunki on Montreal Quebecin provinssissa. Seura kuuluu NHL-liigan Itäisen konferenssin Atlantin divisioonaan. Joukkueen lempinimi on Habs. Vuonna 1909 perustettu Canadiens on NHL:n nykyisistä seuroista vanhin. Se on yksi liigan perustajista ja kuudesta alkuperäisestä Original Six -seurasta. Stanley Cup -mestaruuden Canadiens on voittanut 24 kertaa, useammin kuin mikään muu seura. Viimeisin mestaruuksista on kaudelta 1992–1993. Canadiens pelaa kotiottelunsa 21 302 -paikkaisella Centre Bell (engl. Bell Centre) -areenalla, joka on katsojakapasiteetiltaan NHL:n suurin. Montreal Canadiensin maineikkaimpia pelaajia ovat olleet laitahyökkääjät Maurice "Rocket" Richard ja Guy Lafleur. Richard’n aikana Canadiens koki 1950-luvun lopun mestaruussuman: viisi peräkkäistä Stanley Cupin voittoa
Pittsburgh Penguins

Pittsburgh Penguins on yhdysvaltalainen ammattilaistason jääkiekkoseura, jonka kotikaupunki on Pennsylvanian osavaltiossa sijaitseva Pittsburgh. Seura kuuluu NHL-liigan Itäisen konferenssin Metropolien divisioonaan. Penguins on pelannut NHL:ssä kaudesta 1967–1968 lähtien. Sen tunnetuimpia pelaajia ovat olleet Mario Lemieux, Jaromír Jágr, Sidney Crosby, Paul Coffey, Ron Francis ja Jevgeni Malkin. Penguins pelasi perustamisestaan lähtien pitkään sinivalkoisissa väreissä, mutta siirtyi kaudella 1979–1980 käyttämään paikallisten NFL:n Pittsburgh Steelersin ja MLB:n Pittsburgh Piratesin kantamia mustavalkokultaisia värejä, kun molemmat paikallisseurat voittivat omat ammattilaissarjansa vuonna 1979. Penguins on voittanut Stanley Cup -mestaruuden viidesti, vuosina 1991, 1992, 2009, 2016 ja 2017. Lisäksi vuonna 2008 seura pelasi loppuottelusarjassa, mutta hävisi Detroit Red Wingsille otteluvoitoin 4–2. Penguins oli talousvaikeuksissa ennen 1990-lukua, eikä menestynyt kovin hyvin. Kun seura sai vuonna 1984 sopimuksen Mario Lemieux'n kanssa, seura alkoi pikkuhiljaa elpyä. Se voitti Stanley Cupin vuonna 1991 ja toisti voittonsa seuraavana vuonna. Penguins ajautui uusiin vaikauksiin 2000-luvun alussa. Se jäi monena vuotena peräkkäin ulos pudotuspeleistä, kunnes Sidney Crosbyn ja Jevgeni Malkinin hankkiminen toi sen takaisin liigan parhaimmistoon
Aleksios III Angelos

Aleksios III Angelos (Keskiaikainen kreikka: Ἀλέξιος Ἄγγελος); (n. 1153–1211) oli Angelos-sukuinen Bysantin keisari vuosina 1195–1203. Hän hallitsi nimellä Alexios Komnenos (Ἀλέξιος Κομνηνός) yhdistäen siten itsensä Komnenos-dynastiaan, josta hän polveutui. Hänen hallintonsa heikkous johti valtion rappeutumiseen. Aleksios oli Andronikos Doukas Angeloksen (n. 1133–1183/1185) ja Euphrosyne Kastamonitissan toiseksi vanhin poika. Andronikos oli itse Theodora Komnenen poika, joka oli keisari Aleksios I Komnenoksen ja Irene Doukainan nuorin tytär. Siten Aleksios III oli suuren keisarillisen perheen jäsen. Aleksios oli tehnyt salaliiton isänsä ja veljiensä kanssa keisari Andronikos I Komnenosta vastaan noin vuonna 1183, ja siksi hän vietti useita vuosia maanpaossa muslimihovissa, kuten Saladinin hovissa. Aleksioksen vanhin veli oli sotilaskomentaja Constantinus Komnenos Angelos (n. 1151–1199 jälkeen), jonka Andronikos I Komnenoksen sokaistutti ja korotettiin sebastokratōriksi. Lisäksi hänellä oli kaksi sisarta
Notaari

Notaari on eräiden, nykyisin yleensä lainoppineisuutta vaativien tehtävien nimike. Nimitys tulee latinan kielen sanasta nota ’merkki’, josta seuraa notitia ’muistiinpanot’. Notarius oli luotettu kirjuri / sihteeri, notarius publicus julkinen notaari. Notaareja on perinteisesti ollut oikeusistuimissa, ja notaari on myös kirkollinen virka. Myös pankkien notariaattipalvelujen nimi on samaa juurta. Monissa Euroopan maissa notaarilaitos on virallisia tehtäviä hoitava oikeudellinen instituutio. Eurooppalaisessa perinteessä notaarit ovat virallisesta asemastaan huolimatta yleensä yksityisiä ammatinharjoittajia.lähde? Käräjäoikeudessa käräjänotaari on tuomioistuinharjoittelua (auskultointi) suorittava juristi. Käräjänotaariksi voidaan nimittää oikeustieteen muun ylemmän korkeakoulututkinnon kuin kansainvälisen ja vertailevan oikeustieteen maisterin tutkinnon suorittanut. Ennen harjoittelun alkamista käräjänotaarin on annettava tuomarinvakuutus käräjäoikeudessa. Käräjänotaari perehtyy käräjäoikeuden kanslian tehtäviin sekä laamannin määräyksestä käsittelee ja itsenäisesti ratkaisee tiettyjä oikeudelle ratkaistavaksi tuotuja asioita, ei kuitenkaan laatunsa tai laajuutensa vuoksi vaikeana pidettävää asiaa. Käräjänotaari voi toimia eräissä asioissa myös lautamieskokoonpanon puheenjohtajana
Éomer

Éomer on fiktiivinen hahmo J. R. R. Tolkienin kirjassa Taru sormusten herrasta ja siihen perustuvassa elokuvatrilogiassa. Eorlin huoneen Éomer oli Théodwynin, Théodenin sisaren, poika. Hänellä oli sisar, Éowyn. Sen jälkeen, kun he olivat orpoutuneet, Théoden adoptoi heidät ja kasvatti heitä kuin omia lapsiaan. Éomer oli Markin kolmas marsalkka ja ihmisten voimakas johtaja. Hän ja hänen éoredinsa jahtasivat uruk-haita, jotka olivat napanneet Meriadoc Rankkibukin ja Peregrin Tukin vangeikseen ja leiriytyneet Fangornin metsän liepeille. Siellä éored surmasivat kaikki uruk-hait. Éomer ei nähnyt hobitteja, sillä nämä pakenivat taistelun riehuessa. Myöhemmin hän tapasi Aragornin, Gimlin ja Legolaksen Rohanin tasangoilla, ja antoi heille kaksi hevosta
Infinitiivi

Infinitiivi (vanhemmissa suomen kieliopeissa joskus nimitapa) on yksi verbin infiniitti- eli nominaalimuotojen tyypeistä. Infinitiivit ovat nominaalimuotoja eli verbinmuotoja, jotka eivät taivu verbin tyypillisissä taivutuskategorioissa (persoona, aikamuoto, tapaluokka). Infinitiivejä on eurooppalaisessa kielioppiperinteessä usein rinnastettu substantiiveihin (nomineihin), koska ne voivat monissa eurooppalaisissa kielissä toimia substantiivin tapaan tietynlaisten verbien objekteina (haluan olla rauhassa, vrt. haluan rauhaa) ja joskus subjekteina (minua ärsyttää istua melussa, vrt. melu ärsyttää). Infinitiivit on kuitenkin pidettävä erillään varsinaisista verbaalinomineista (teonnimijohdoksista), sillä infinitiivit eivät yleensä taivu eivätkä käyttäydy lauseessa substantiivin tapaan kuin hyvin rajatusti. Infinitiivit ilmaisevat usein toiminnan tarkoitusta ja ovat siten lähellä konverbeja (verbiadverbeja). Erona on se, että konverbit ovat verbin vapaita määritteitä (adverbiaaleja), infinitiivit taas verbin (tyypillisesti esimerkiksi tahtomista, aikomista, käskemistä, täytymistä, pystymistä, alkamista tms. ilmaisevan verbin) pakollisia määritteitä (argumentteja). Monet suomen kieliopeissa perinteisesti infinitiiveiksi luokitelluista muodoista ovat kielitypologisesti paremminkin konverbeja. Suomen kieliopeissa infinitiiveiksi on perinteisesti luokiteltu ne nominaalimuodot, joilla (toisin kuin partisiipeilla) ei ole sijataivutusta tai on vain joitakin sijamuotoja. Tällaisia infinitiivejä on eri kieliopeissa erotettu kolme, neljä tai viisi
Aleksios IV Angelos

Aleksios IV Angelos (noin 1182–1204) oli Angelos-sukuinen Bysantin keisari heinäkuusta 1203 tammikuuhun 1204. Hänen isänsä oli syrjäytetty keisari Isaak II Angelos. Nuori Aleksios vangittiin vuonna 1195, kun hänen setänsä Aleksios III syrjäytti Isaak II:n. Hänen onnistui kuitenkin paeta vuonna 1201 Saksan kuningas Filip Schwabenilaisen hoviin, joka oli avioitunut Aleksioksen sisaren Irenen kanssa. Filipin luona Aleksios tapasi Boniface de Montferratin, joka oli neljännen ristiretken johtohenkilöitä. Aleksios lupasi maksaa ristiretkeilijöiden velat venetsialaisille, jos he auttaisivat häntä ja hänen isäänsä. Venetsialaisetkin pitivät tästä suunnitelmasta ja ristiretken joukot suunnattiin Konstantinopolia kohti, jonne ne saapuivat vuonna 1202. Kansa ei kuitenkaan tahtonut hyväksyä Aleksiosta. Vuonna 1203 päätettiin vallata kaupunki ja heti hyökkäyksen alettua Aleksios III lähti pakoon. Kaupungin vallattuaan ristiretkeläiset huomasivat, että kansa oli vapauttanut sokaistun Isaakin vankilastaan ja kruunannut hänet jälleen keisariksi. Tämä ei kuitenkaan miellyttänyt ristiretkeilijöitä, vaan he vaativat, että Aleksioksesta tehtäisiin isänsä kanssahallitsija. Pian kävi ilmi, etteivät valtakunnan varat riittäisi maksamaan venetsialaisille luvattuja summia
Berliinin saarto

24. kesäkuuta 1948 – 12. toukokuuta 1949 Berliini Tilanne palautui poliittisesti saartoa edeltävään tilanteeseen Neuvostoliitto Yhdysvallat Yhdysvallat Yhdistynyt kuningaskuntaTukijoina: Ranska Vasili Sokolovski Robert A. Lovett Lucius D. Clay Brian Robertson Ei menetyksiä Lento-onnettomuuksia: 39 brittiä, 31 amerikkalaista ja 15 saksalaista siviiliä kuoli Berliinin saarto oli kylmän sodan alkuun liittynyt suurvaltapoliittinen kriisi, jossa Neuvostoliitto katkaisi maaliikenneyhteydet Saksan miehitysvyöhykkeensä keskellä sijainneeseen Länsi-Berliiniin ja saartoi kaupunkia kesäkuusta 1948 toukokuuhun 1949 pakottaakseen länsiliittoutuneet Yhdysvallat, Ison-Britannian ja Ranskan vetämään joukkonsa pois kaupungista. Nämä onnistuivat kuitenkin hoitamaan kaupungin huollon ilmateitse Berliinin ilmasillan avulla, ja Neuvostoliitto joutui lopulta luopumaan saarrosta. Berliinin saarto oli seurausta Lontoon huippukokouksen epäonnistumisesta joulukuussa 1947. Toisen maailman­sodan jälkeen Saksa oli ollut jaettuna neljän voittajavaltion, Yhdysvaltain, Neuvostoliiton, Ison-Britannian ja Ranskan miehitysvyöhykkeisiin, ja vaikka Berliini sijaitsi keskellä Neuvostoliiton vyöhykettä, se jaettiin erikseen samojen voittaja­valtioiden kesken. Kirjallista sopimusta liikennejärjestelyistä liittoutuneitten kesken ei ollut allekirjoitettu, mutta ennen vuonna 1948 alkanutta saartoa läntisestä Saksasta Länsi-Berliiniin ja päinvastoin voitiin kulkea Neuvostoliiton miehitysvyöhykkeen läpi. Neuvostoliitto asetti uudet liikennemääräykset Berliiniin suuntautuvalle liikenteelle 30. maaliskuuta 1948, minkä jälkeen alettiin sulkea Berliinin länsiosien sisääntuloteitä. Käytännössä tämä tapahtui siten, että kaivettiin ampumahautoja teitten poikki, ratakiskoja poistettiin ja kanavat suljettiin
Be Incorporated

Be, Inc. oli yhdysvaltalainen ohjelmistoyritys, jonka päätuotteet olivat BeBox, BeOS ja BeIA. Be aloitti toimintansa vuonna 1990 Applen entisen johtajan, Jean-Louis Gasséen perustamana. Vuoteen 1997 asti se kehitti omaa tietokonetta, BeBoxia, ja sille omaa käyttöjärjestelmää, BeOSia, mutta tammikuussa 1997 tietokoneen kehitystyö lakkautettiin rahoitusvaikeuksien takia. BeOS sovitettiin IBM PC -yhteensopiville tietokoneille ja siitä julkaistiin vapaasti levitettävä versio vuonna 2000. Be, Inc. joutui taloudelliseen ahdinkoon 2001. Saman vuoden lopulla se lopetti toimintansa ja yhtiön oikeudet osti Palm, Inc.. Yhtiö perustettiin vuonna 1990. Yhtiön perustivat Jean-Louis Gassée (JLG) ja Steve Sakoman, jotka molemmat olivat aiemmin työskennelleet Applella muun muassa Apple Newton -projektissa. Vuoden 1990 alussa JLG:n ja Applen silloisen toimitusjohtajan John Scullyn sukset menivät pahasti ristiin, minkä seurauksena JLG ja Sakoman ryhtyivät hautomaan suunnitelmia markkinoilla silloin vahvan multimediakoneen, Commodoren Amigan kilpailijasta
Vince McMahon

Vincent Kennedy McMahon (s. 24. elokuuta 1945) on yhdysvaltalainen liikemies ja showpainivaikuttaja, joka toimi pitkään World Wrestling Entertainmentin eli WWE:n johtokunnan puheenjohtajana. Hän toimi tehtävässä vuodesta 1999 lähtien ja vuonna 2022 hän astui puheenjohtajan tehtävästä sivuun. McMahon palasi kuitenkin takaisin johtoon vuoden 2023 alussa vielä vuoden ajaksi. Televisioidusta showpainista tuli hänen toimintansa ansiosta kansainvälinen ilmiö, minkä vuoksi hän sai tähden Hollywood Walk of Famelle vuonna 2008. McMahon voitti Royal Rumble -tapahtuman vuonna 1999 kukistamalla viimeisenä Stone Cold Steve Austinin. McMahon syntyi Pinehurstissa Pohjois-Carolinassa 24. elokuuta 1945 Victorialle (os. Hanner, 1920–2022) ja Vincent James McMahonille (1914–1984), joka jätti perheen Vincen ollessa vielä vauva. Vincent otti McMahonin vanhemman veljen Roderick James McMahon III:n (1943–2021) mukaansa. Seuraavan kerran Vince tapasi isänsä vasta olleessaan 12-vuotiaana
Tankki täyteen

Tankki täyteen oli yksi 1980-luvun katsotuimmista ja uusituimmista suomalaisista television komediasarjoista. Sitä esitettiin ensimmäisen kerran Yle TV2:lla vuosina 1978–1980. Ensimmäinen tuotantokausi (1978) käsitti kuusi jaksoa ja toinen (1980) viisi jaksoa. Tekijöiden mukaan Tankki täyteen -sarja syntyi osittain sattuman sanelemana, osittain aikansa sosiaalisesta tilauksesta. Yleisö kaipasi ylipolitisoituneen 1970-luvun vastapainoksi kevyttä, iloista ja hauskaa viihdettä, joka kuitenkin sivuaisi myös tavallisen kansan elämää ja tuntoja. Alun perin opettajaksi kouluttautunut Jussi Tuominen oli tullut vuonna 1971 vakituiseksi viihdetoimittajaksi TV2:een. Neil Hardwick, joka oli muuttanut Yhdistyneestä kuningaskunnasta Suomeen 1970-luvun alussa ja työskennellyt aiemmin TV1:ssä, muutti Tampereelle vuosikymmenen puolivälissä. Tuomisen edeltäjä, Aamulehden teatterikriitikoksi siirtynyt Matti Rosvall puolestaan oli apuna, kun ”Tankkiin” etsittiin näyttelijöitä. Rosvallin mukaan Hardwick oli muualta tulleena tarkka havainnoimaan suomalaista ja hämäläistä kansanluonnetta. Jussi Tuominen mietti, että huoltoasema ja baari voisivat olla jokaiselle suomalaiselle tuttu miljöö. Sarjan keskipiste on Emilia ja Sulo Vilénin (Sylvi Salonen ja Tauno Karvonen) huoltoasema, jossa ei juuri käy asiakkaita, koska uudelta ohikulkutieltä ei enää ole pääsyä huoltamolle. Sulo Vilénin vakiovastaus huoltamon ja monen muunkin hiukan epäonnistuneen ostoksen suhteen on aina ”kun sai niin halvalla”, tämä on myös vähän tarttunut Sulon poikaan Juhanaan
Barokki

Barokki oli taidesuuntaus, jota sävytti suurellisuus. Se käytti mahtipontisuutta ja ylenpalttista koristeellisuutta luomaan draamaa ja jännitettä maallisen ja kirkollisen vallan ilmaisukeinona kuvanveistossa, maalaustaiteessa, arkkitehtuurissa, sisustuksessa, kirjallisuudessa, teatterissa ja musiikissa. Barokin aikakausi alkoi noin vuoden 1600 paikkeilla Roomassa Italiassa, ja levisi sieltä lähes koko Eurooppaan ja Amerikan mantereelle. Barokki-nimityksen juuret ovat ranskan sanassa baroque/barroque, 'epäsäännöllinen' ja portugalin barroco, 'epämuotoinen helmi'. Nimitystä käytettiin ensi kerran vuonna 1765. Barokin suosion takasi katolisen kirkon tuki. Trenton kirkolliskokouksessa oli päätetty, että taiteiden pitäisi viestiä uskonnollisia aiheita suoralla ja emotionaalisella osallistumisella. Katoliselle kirkolle barokkiarkkitehtuuri oli yksi vastareformaation tärkeimpiä propagandavälineitä. Myös maallinen yläluokka näki barokin arkkitehtuurin ja taiteen dramaattisen tyylin keinona vaikuttaa vierailijoihin ja ilmaisemaan voittoisaa valtaa ja hallitsemista. Barokkipalatsit on rakennettu pihojen, etuhuoneiden, suurten portaikkojen ja vastaanottohuoneiden sarjojen ympärille mahtipontisuuden moninkertaistamiseksi. Samanlaisella tuhlailevalla ylenpalttisuudella yksityiskohtainen taide, musiikki, arkkitehtuuri ja kirjallisuus innostivat toisiaan barokin kulttuuriliikkeenä, kun taiteilijat tutkivat, mitä he saisivat luoduksi toistavista ja vaihtelevista kuvioista. Barokin arkkitehtuuri syntyi 1500-luvun lopulla Italiassa, ja huippuunsa se kehittyi Ranskassa kuningas Ludvig XIV:n aikana 1600-luvun lopulla
Filip VI

Filip VI (ransk. Philippe VI de Valois, Bien Fortuné, Roi Trouvé); (1293 – 22. elokuuta 1350 Coulombes Nogent-le-Roi, lähellä Pariisia) oli Ranskan kuningas vuosina 1328–1350 sekä sitä ennen Anjoun, Mainen ja Valois’n kreivi vuosina 1325–1328. Hän oli Valois-dynastian ensimmäinen kuningas ja edeltäjiensä Ludvig X Itsepäisen, Filip V Pitkän ja Kaarle VII Kauniin serkku. Filipin vanhemmat olivat kuningas Filip IV Kauniin veli kreivi Charles de Valois ja Anjoun ja Mainen kreivitär Marguerite (1273–1299). Filipin isovanhemmat isän puolelta olivat kuningas Filip III Rohkea ja Aragonian prinsessa Isabell de Aragon; äidin puolelta Napolin kuningas Kaarle II ja Unkarin prinsessa Maria, kuningas Tapani V:n ja kiptšakien prinsessa Elisabetin tytär. Ranskaa hallinneen suorien kapetingien suvun tulevaisuus näytti vielä 1300-luvun alussa vahvalta, joten nuorta Filipiä ei kasvatettu kuninkaaksi vaan sotilaaksi, joka palveli uskollisesti läänitysherrojaan. Hän peri isänsä kuoleman jälkeen tämän tittelit Anjoun, Mainen ja Valois'n kreivinä, joita hän ehti kantaa vain kolme vuotta 1325–1328 ennen valtaistuimelle nousua. Kaarle IV Kauniin kuoltua päärit kokoontuivat helmikuussa 1328 ja valitsivat Philippe de Valois'n sijaishallitsijaksi vielä syntymättömän lapsen nimissä. Kun syntynyt lapsi oli tytär Blanche, oli perimyskysymys jälleen avoinna. Froissart kertoo kronikassaan Kaarle IV Kauniin määränneen kuolinvuoteellaan, että jos syntyvä lapsi on tytär, tuli valtakunnan ylimysten kokoontua ja valita henkilö, jolla olisi oikeus kruunuun. Näin he kokoontuivat uudelleen ja valitsivat Reimsissä 29
Balkhin maakunta

Balkh on yksi Afganistanin 34 maakunnasta. Se sijaitsee maan pohjoisosassa ja rajautuu Turkmenistaniin, Uzbekistaniin ja Tadžikistaniin. Maakunnassa on arviolta 1 353 600 asukasta (vuonna 2016) ja sen pinta-ala on 16 186 neliökilometriä. Maakunnan pääkaupunki on Mazar-e Sharif. Muihin merkittäviin kaupunkeihin kuuluu muun muassa Balkh.
Disney

Disney tarkoittaa yleensä The Walt Disney Company -yhtiötä ja siihen sisältyviä medioita ja toimintoja. Disney voi tarkoittaa myös seuraavia asioita: Disney (henkilö) tarkoittaa yleensä The Walt Disney Companyn perustajaa Walter Elias Disneytä (Walt Disney). Disney voi tarkoittaa myös seuraavia henkilöitä: Disney liittyy myös seuraaviin: Disneyn huvipuistot:
Nui

Nui on atolli Tuvalun saarivaltiossa ja yksi sen kahdeksasta hallintoalueesta. Atollin maapinta-ala on 2,8 neliökilometriä, ja laguuni mukaan lukien sen pinta-ala on 17 neliökilometriä. Atollin asukasluku oli vuoden 2017 väestönlaskennassa 610. Atolli koostuu ainakin 21 saaresta, joista suurin on Fenua Tapu. Muita suurempia atolliin kuuluvia saaria ovat esimerkiksi Meang, Motupuakaka, Pakantou, Piliaieve, Pongalei, Talalolae, Tokinivae sekä Unimai. Nuita johtaa saarineuvosto, ja atollilla on kaksi paikkaa Tuvalun 15-paikkaisessa parlamentissa. Atollilla on oma peruskoulu. Nuin 21 saaresta koostuva atolli sijaitsee Tyynellämerellä, 130 kilometriä etelään Niutaosta ja 167 kilometriä pohjoiseen Nukufetausta. Atollin riutan pituus on 7 kilometriä pohjois-eteläsuunnassa ja 3 kilometriä itä-länsisuunnassa. Atollin keskellä on matala laguuni. Suurin osa atollin saarista sijaitsee sen itäosissa. Saarien yhteenlaskettu maapinta-ala on noin 2,8 neliökilometriä, ja laguuni mukaan lukien pinta-ala on 17 neliökilometriä